Vatikan (B/SN). Bamž Franciskus je njedźelu tydźenja při tradicionalnym modlenju wo jednotu křesćanow na Pětrowym naměsće znowa wuzběhnył: „Tež my křesćenjo w mnohotnosći konfesijow a tradicijow smy putnicy po puću k połnej jednoće.“ Jednota so poradźi, hdyž so sylnišo na Jězusa wusměrimy, jeničkeho Knjeza. Skedźbni na lubosć Božu, kotraž so často schowana pokazuje, kaž dźiw z winom w měsće Kana. Tydźeń modlenja wo jednotu křesćanow wotměwa so ekumenisce po cyłym swěće, w sewjernej hemisferje wot 18. do 25. januara a w južnej mjez swjatkami a Božim spěćom. 25. januara, na swjedźenju nakazanja japoštoła Pawoła, swjeći bamž w Romskej bazilice swj. Pawoła ekumenisku nutrnosć.
Mać Boža w tučeli
szl_Latn pol_Latn